EkBass/fiwiki-20250220-pages-articles huggingface dataset:
Silkkikerttuset

Silkkikerttuset (Scotocercidae) on varpuslintuihin kuuluva heimo). Monia heimon lajeja on aikaisemmin luettu kuuluvaksi muihin varpuslintuheimoihin esimerkiksi kerttuihin (Sylviidae). Silkkikerttuslajeja tavataan eteläisestä Euroopasta, eteläisestä Aasiasta ja Afrikan pohjoisosista. Silkkikerttusten heimoon kuuluu BirdLifen luokituksen mukaan 12 sukua ja 37 lajia. ==Suvut ja lajit== ===Aasiantöpökerttuset Urosphena=== * Borneontöpökerttunen (Urosphena whiteheadi) * Timorintöpökerttunen (Urosphena subulata) * Töpökerttunen (Urosphena squameiceps) ===Lehväkertut Abroscopus === * Bambulehväkerttu (Abroscopus superciliaris) * Naamiolehväkerttu (Abroscopus schisticeps) * Pikkulehväkerttu (Abroscopus albogularis) ===Oliivisilkkikerttuset Hemitesia=== *Kongontöpökerttunen (Hemitesia neumanni) *Oliivisilkkikerttunen (Hemitesia pallidipes) ===Pensassilkkikerttuset Horornis=== * Bambusilkkikerttunen (Horornis acanthizoides) * Bougainvillensilkkikerttunen (Horornis haddeni) * Fidžinsilkkikerttunen (Horornis ruficapilla) * Idänsilkkikerttunen (Horornis diphone) * Keltasilkkikerttunen (Horornis flavolivacus) * Kiinansilkkikerttunen (Horornis canturians) * Luzoninsilkkikerttunen (Horonis seebohmi) * Makiransilkkikerttunen (Horornis parens) * Nepalinsilkkikerttunen (Horornis brunnescens) * Palaunsilkkikerttunen (Horornis annae) * Pensassilkkikerttunen (Horornis fortipes) * Sundansilkkikerttunen (Horornis vulcanius) * Tanimbarinsilkkikerttunen (Horornis carolinae) ===Pittakerttuset Tesia === * Floresinpittakerttunen (Tesia everetti) * Jaavanpittakerttunen (Tesia superciliaris) * Liuskepittakerttunen (Tesia olivea) * Sinipittakerttunen (Tesia cyaniventer) ===Silkkikerttuset Cettia=== * Himalajansilkkikerttunen (Cettia brunnifrons) * Keltapittakerttunen (Cettia castaneocoronata) * Silkkikerttunen (Cettia cetti) * Vuorisilkkikerttunen (Cettia major) ===Rusopyrstöt Erythrocercus=== * Kultarusopyrstö (Erythrocercus holochlorus) * Lakkirusopyrstö (Erythrocercus mccallii) * Viherrusopyrstö (Erythrocercus livingstonei) ===Lajeja, joilla on oma sukunsa=== *Aavikkokerttu (Scotocerca inquieta) *Punaotsaräätäli (Phyllergates cucullatus) *Tiaishylia (Pholidornis rushiae) *Viherhylia (Hylia prasina) *Vuorisieppokerttu (Tickellia hodgsoni) ==Lähteet== *
Venla Lehtonen

Venla Lehtonen (s. 10. maaliskuuta 1995 Imatra) on suomalainen ampumahiihtäjä, joka edustaa Imatran Urheilijoita. Hänen valmentajanaan toimii Erik Bartlett Kulstad. Aiemmin häntä ovat valmentaneet Heikki Pusa ja Kaisa Mäkäräinen. Lehtonen teki debyyttinsä ampumahiihdon maailmancupissa joulukuussa 2017. Tammikuussa 2018 hän hiihti Oberhofin maailmancup-osakilpailussa Suomen naisten viestijoukkueen avaajana. Joukkue sijoittui seitsemänneksi ja sijoitus täytti Suomen olympiakomitean valintakriteerin viestijoukkueen lähettämiseksi Pyeongchangin talviolympialaisiin. Olympialaisissa hän sijoittui pikakilpailussa 79:nneksi ja viestissä 15:nneksi. Hän sai ensimmäiset maailmancupin pisteensä kaudella 2018–2019 oltuaan Pokljukan normaalimatkalla 36:sUran ensimmäinen nolla-ammunta ja ensimmäiset maailmancupin pisteet torstaina saivat Venla Lehtosen innostumaan — "Tänään vain meni jotenkin flow’ssa ammunta". Se pysyi hänen parhaana maailmancupsijoituksenaan joulukuuhun 2024 saakka, jolloin hän sijoittui Le Grand-Bornandin pikakilpailussa 13:nneksi. Seuraavan päivän takaa-ajokilpailussa hän sijoittui ensimmäisen kerran kymmenen parhaan joukkoon oltuaan seitsemäs. Östersundin maailmanmestaruuskilpailuissa maaliskuussa 2019 Venla Lehtonen hiihti avausosuuden sekaviestissä. Vaikka hän ei ollut omaan hiihtosuoritukseensa tyytyväinen – luonnehtien itseään jopa ”nuupahtaneeksi tulppaaniksi”, joukkue sijoittui kymmenenneksi. Naisten 7,5 kilometrin pikakilpailussa hän onnistui saavuttaen yhden ohilaukauksen saattelemana 45. sijan ja pääsi tällä sijoituksellaan myös takaa-ajokisaan. Tällä kertaa hän sanoi tuntevansa itsensä pikemmin kuin ”ylvääksi kastanjapuuksi”. Takaa-ajossa vaikeissa olosuhteissa hän saavutti 49. sijan. Nyt hän lainasi Runebergia siedettävän mutta hitaan ammuntatuloksen vuoksi. Normaalimatkalla hän oli 74:s ja naisten viestissä 22:s. Saman talven EM-kilpailuissa hän sijoittui pariviestissä kahdeksanneksi, pikakilpailussa 21:nneksi ja takaa-ajossa 22:nneksi. Hän keskeytti normaalimatkan Pokljukan MM-kilpailuissa 2021. Oberhofin MM- kilpailuissa 2023 hän joutui keskeyttämään pikakilpailun kahden nolla-ammunnan jälkeen "mentyään yhtäkkiä voimattomaksi" (joukkueen lääkäri Katja Mjösundin lausunto). Syyksi paljastui myöhemmin sydänpussitulehdus ja hänen kautensa päättyi siihen. Nové Měston MM-kilpailuissa 2024 hän sijoittui takaa-ajossa 40:nneksi, normaalimatkalla 48:nneksi, pikakilpailussa 52:nneksi, viestissä 17:nneksi ja sekaviestissä 20:nneksi. ==Lähteet== Luokka:Suomalaiset ampumahiihtäjät Luokka:Vuonna 1995 syntyneet Luokka:Elävät henkilöt
Suvi Minkkinen

Suvi Minkkinen (s. 8. joulukuuta 1994 Joutsa) on suomalainen ampumahiihtäjä, joka edustaa Joutsan Pommia. Hänen valmentajanaan toimii Mikko Viitanen. Hän debytoi ampumahiihdon maailmancupissa kaudella 2017–2018. Tätä ennen hänellä oli kokemusta kansainvälisistä kilpailuista IBU-Cupissa, ampumahiihdon nuorten maailmanmestaruuskilpailuista ja talviuniversiadeista 2015. Olympialaisissa Minkkinen on parhaimmillaan sijoittunut 43:nneksi takaa-ajokilpailussa Pekingissä 2022 ja MM-kilpailuissa kolmanneksi pikakilpailussa Lenzerheidessa 2025. Maailmancupissa Minkkinen saavutti 15. sijan Kontiolahden takaa- ajokilpailussa kaudella 2022–2023, joka oli tuolloin hänen paras sijoituksensa. Parisekaviestissä hän sijoittui Otto Inveniuksen kanssa kolmanneksi Oslossa maaliskuussa 2024. Minkkisen ensimmäinen henkilökohtainen palkintopallisija maailmancupissa oli Kontiolahden pikakilpailun kolmas sija kaudella 2024–2025. Minkkinen voitti tammikuussa 2025 parinsa Tero Seppälän kanssa parisekaviestin Oberhofin maailmancupin osakilpailussa. Minkkinen aloitti ampumahiihdon 13-vuotiaana vuonna 2007. Hän opiskeli Sotkamon urheilulukiossa. Koulutukseltaan Minkkinen on kauppatieteiden maisteri Itä- Suomen yliopistosta. == Arvokilpailut == Pyeongchangin talviolympialaisissa 2018 Minkkinen oli normaalimatkalla 69:s. Östersundin maailmanmestaruuskisoissa 2019 hän oli pikamatkalla 73:s. Pokljukan maailmanmestaruuskisoissa 2021 hän oli pikakilpailun 85:s ja normaalimatkan 57:s. Pekingin talviolympialaisissa 2022 Minkkisen sijoitukset olivat 51:s (pikakilpailu) ja 43:s (takaa-ajo). Oberhofin maailmanmestaruuskisoissa 2023 hän oli normaalimatkan 8:s, pikakilpailun 35:s, takaa-ajon 24:s ja yhteislähdön 25:s. Nove Meston maailmanmestaruuskisoissa 2024 Minkkinen oli pikakilpailun 47:s, takaa-ajon 29:s ja normaalimatkan 23:s. Lenzerheiden maailmanmestaruuskilpailuissa 2025 hän saavutti ensimmäisen arvokilpailumitalinsa ollen pronssilla pikakilpailussa. Minkkinen ampui nollat kummaltakin ampumapaikalta ja sijoittui kolmanneksi jääden 10,0 sekuntia Ranskan Justine Braisaz-Bouchet’sta ja 0,2 sekuntia Saksan Franziska Preussista. Neljänneksi sijoittunut Sveitsin Lena Häcki-Groß hävisi puolestaan Minkkiselle 1,4 sekuntia. Pikakilpailua seuranneessa takaa-ajossa hän sijoittui kuudenneksi ja normaalimatkalla neljänneksi. == Lähteet == Luokka:Suomalaiset ampumahiihtäjät Luokka:Vuonna 1994 syntyneet Luokka:Elävät henkilöt
Eläinten vallankumous (täsmennyssivu)

Eläinten vallankumous tai Eläinten kapina voi tarkoittaa ainakin seuraavia: *Eläinten vallankumous (Animal Farm), George Orwellin romaani vuodelta 1945 *Eläinten kapina tai Eläinten vallankumous (Animal Farm), animaatioelokuva vuodelta 1954 *Eläinten kapina (Animal Farm), televisioelokuva vuodelta 1999 *”Eläinten vallankumous”, Popedan single vuodelta 1986
Time Out (lehti)

Time Out on vuonna 1968 perustettu nykyisin matkailuun keskittyvä brittiläinen lehti, joka ilmestyy 108 kaupungissa. Sen omistaa perustaja Tony Elliot puoliksi Oakley Capital Investmentsin kanssa. Se on ollut ilmaislehti vuodesta 2012. Pienenä lehdykkänä nimellä Where It’s At alkanut lehti sai nimen Time Out Dave Brubeck Quartetin äänittämän albumin Time Out mukaan. Se oli vaihtoehtolehti monien muiden underground-lehtien ohella. Päätöksenteko oli kollektiivista. Se hylkäsi kollektiivisen päätöksenteon ja samapalkkaisuuden 1980, mistä seurasi lakko, ja työntekijät perustivat kilpailevan lehden City Limits. Vanha radikalismi hävisi, ja samalla alkuperäinen 5 000:n levikki kasvoi 110 000:een.John Reynold: "Moving Beyond its City Limits", Marketing Week 6.12.2007 . ==Lähteet== ==Aiheesta muualla== * Time Out Global Homepage * Out to cut about 40 staff in UK and US" Luokka:Brittiläiset aikakauslehdet
Panula-opisto

Panula-opisto on vuonna 1968 perustettu, Kauhajoella toimiva musiikkiopisto.Kansanmusiikin asema musiikkioppilaitoksissa: tapausesimerkkinä Kauhajoen Panula-opisto, s. 3 Opisto tarjoaa lähinnä lapsille ja nuorille suunnattua opetusta noin 20 eri instrumentissa. Panula-opiston toiminta-alue kattaa Kauhajoen lisäksi myös Isojoen, Karijoen ja Teuvan.Panula-opisto 50 vuotta: Musiikkia pitää olla, se on selvä, s. 2 Opisto on saanut nimensä Kauhajoelta kotoisin olevan kapellimestarin ja säveltäjän Jorma Panulan mukaan. Vuonna 2011 Panula-opistossa opiskeli 165 oppilasta instrumenttiopetuksessa, 118 musiikkileikkikoulussa ja 32 oppilasta tanssinopetuksessa. Elokuun 2011 alusta alkaen opiston rehtorina on toiminut Niina Kiprianoff.Kiprianoff on Panula-opiston uusi rehtori == Lähteet == Luokka:Kauhajoen oppilaitokset
Ranskan Tšad

Tšad () oli osa Ranskan siirtomaaimperiumia vuodesta 1900 vuoteen 1960. Vuodesta 1905 eteenpäin Tšad oli yhdistettynä Ranskan siirtomaista koostuvaan liittovaltioon Keski-Afrikassa, joka tunnettiin vuodesta 1910 eteenpäin nimellä Ranskan päiväntasaajan Afrikka. ==Lähteet== Luokka:Entiset siirtomaat Afrikassa Tšad Luokka:Tšadin historia
Super Bowl LII

Super Bowl LII oli järjestyksessään 52. Super Bowl -ottelu. Ottelu käytiin 4. helmikuuta 2018. Pelipaikkana oli Minneapoliksessa sijaitseva U.S. Bank Stadium. Ottelun voitti Philadelphia Eagles, jolle se oli ensimmäinen Super Bowl -voitto ja kaikean kaikkiaan neljäs NFL-mestaruus. Loppuottelussa Eagles voitti hallitsevan mestarin New England Patriotsin 41–33. Super Bowl 52 Luokka:Vuoden 2018 amerikkalainen jalkapallo Super Bowl 52
Etana (mytologia)

Etana oli Kišin kuningas, joka hallitsi 3000-luvun eaa. puolivälin tienoilla, mahdollisesti noin 2800 eaa. Sumerin kuningasluettelon mukaan Etana olisi ollut kuninkaana vedenpaisumuksen jälkeen, jolloin hän olisi ensimmäisenä yhdistänyt erilliset kaupunkivaltiot kuninkuutensa alle.Kari 2001, s. 283 Muinainen mesopotamialainen taru Etanan eepos kertoo luultavasti hänestä. Eepoksen tarkoituksena lienee ollut perimysjärjestyksen vahvistaminen. Ei ole todisteita siitä, että kertomuksen tapahtumat olisivat todella tapahtuneet. Eepos oli suosittu aihe sumerilaisissa kuvasylintereissä. Tarun mukaan maan päällä ei ollut suuren tulvan jälkeen kuningasta. Niinpä jumalat ryhtyivät etsimään sopivaa kuningasta ja valitsivat Etanan. Hän osoittautuikin kyvykkääksi hallitsijaksi, mutta sitten kävi ilmi, ettei Etanan vaimo kyennyt synnyttämään lasta eikä kuninkaalla siten olisi perillistä. Tähän oli kuitenkin parannuskeino, synnytyskasvi, joka Etanan piti itse hakea taivaasta. Etana rukoili Shamash-jumalaa apuun. Shamash kuuli rukouksen ja ohjasi Etanan vuorelle, jossa haavoittunut kotka virui kuopassa, jonne se oli heitetty rangaistukseksi pyhän valan rikkomisesta. Kotkan oli määrä auttaa noutamaan lääkekasvi. Etana pelasti linnun, ja palkkioksi lintu vei miehen selässään ylös taivaisiin. Etanan matkan lopputulos on epäselvä, sillä eepoksen teksti ei ole säilynyt kokonaisuudessaan. Erään katkelman mukaan Etana pääsi taivaaseen ja heittäytyi jumalten eteen. Toisen katkelman mukaan Etana olisi kuitenkin tullut lentomatkalla pahoinvoivaksi ja syöksynyt maahan. Mikäli Etanan matka lopulta onnistui, se olisi ollut vahvistus hänestä lähtöisin olevan dynastian oikeudelle kruunuun. == Lähteet == * Risto Kari: Historian ABC – Kaikkien aikojen valtiot. Osa 5. Tammi 2001. ISBN 951-31-1097-4. === Viitteet === Luokka:Mesopotamialaisen mytologian sankarit Luokka:Sumerin kuninkaat
Deliverance

Deliverance voi tarkoittaa ainakin seuraavia: * Deliverance, yhdysvaltalainen metalliyhtye ** Deliverance, yhtyeen albumi vuodelta 1989 * Deliverance, Corrosion of Conformityn albumi vuodelta 1994 * Deliverance, Opethin albumi vuodelta 2002 * Deliverance, Bubba Sparxxxin albumi vuodelta 2003 * Syvä joki (Deliverance), yhdysvaltalainen draama- ja jännityselokuva vuodelta 1972.
Unquillosaurus

Unquillosaurus on sukupuuttoon kuollut liskonlantioisten dinosaurusten suku. Se eli myöhäisellä liitukaudella nykyisen Etelä-Amerikan alueella. Unquillosaurus oli teropodi ja se kuului dromaeosaurien heimoon. Unquillosauruksesta tehtyihin fossiililöytöihin kuuluu vain yksi Argentiinasta löydetty lonkkaluu, minkä pituus on noin puoli metriä. Tämän perusteella eläimen pituudeksi on arvioitu 2–3 metriä. == Lähteet == Luokka:Dromaeosaurit
Ossi Lairi

Ossi Lairi (s. 10. syyskuuta 1962 Lappeenranta) on suomalainen entinen jääkiekkopuolustaja. Hän pelasi koko urallaan SM-liigaa yhteensä 316 runkosarjaottelua tehopistein 38+66=104 ja keräten 265 jäähyminuuttia. ==Ura== Lairi on PEPO Hockeyn kasvatti. Hän siirtyi juniorina sittemmin Saimaan Palloon, jonka SM-liigajoukkueeseen Lairi nousi kaudella 1983–1984. Hänen tulokaskautensa toi 33 runkosarjaottelussa tehot 8+2=10. Lairi oli joukkueen eniten maaleja tehnyt puolustaja, kuten myös kaudella 1985–1986 kuudella osumallaan Steve Petersin kanssa. SaiPa putosi kauden päätteeksi kuitenkin I-divisioonaan. Kaudeksi 1986–1987 Lairi siirtyi jatkamaan SM-liigauraansa Jokereihin. Joukkueen kausi päättyi putoamiseen I-divisioonaan. Kaudeksi 1987–1988 hän palasi SaiPaan pelaamaan I-divisioonaa. Lairi oli nostamassa joukkuetta kauden päätteeksi takaisin SM-liigaan. Hänet valittiin I-divisioonan toiseen tähdistökentälliseen. Kaudella 1988–1989 Lairi teki SM- liigan yhden kauden piste-ennätyksensä tehoilla 4+17=21. Kauden 1990–1991 päätteeksi SaiPa putosi taas I-divisioonaan. Kaudeksi 1991–1992 hän siirtyi jatkamaan SM-liigauraansa Joensuun Kiekko-Poikien riveihin. Joukkue putosi kauden päätteeksi kuitenkin I-divisioonaan. Lairi palasi kaudeksi 1992–1993 pelaamaan I-divisioonaa SaiPaan. Kaudella 1993–1994 hän eteni joukkueen kanssa liigakarsintoihin saakka, mutta joukkue jäi kuitenkin kahden pisteen SM- liigaan nousseesta TuTosta. ==Tilastot== 1983–1984 SaiPa SM-liiga 33 8 2 10 42 – – – – – 1984–1985 SaiPa SM-liiga 36 3 5 8 48 – – – – – 1985–1986 SaiPa SM- liiga 36 6 4 10 20 – – – – – 1986–1987 Jokerit SM-liiga 44 4 11 15 32 – – – – – 1987–1988 SaiPa I-divisioona 43 8 16 24 30 – – – – – 1988–1989 SaiPa SM- liiga 44 4 17 21 34 – – – – – 1989–1990 SaiPa SM-liiga 44 3 12 15 23 – – – – – 1990–1991 SaiPa SM-liiga 40 3 9 12 24 – – – – – 1991–1992 JoKP SM-liiga 39 7 6 13 42 – – – – – 1992–1993 SaiPa I-divisioona 41 5 14 19 42 – – – – – 1993–1994 SaiPa I-divisioona 43 5 10 15 22 – – – – – 8 kautta yhteensä SM-liiga 316 38 66 104 265 5 0 1 1 2 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Kokkolan helluntaiseurakunta

Kokkolan helluntaiseurakunta on Suomen Keski-Pohjanmaan Kokkolassa toimiva helluntaiseurakunta, joka kuuluu Suomen Helluntaikirkkoon. Seurakunnan pastorina toimii Timo Syrjälä. Kokkolan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta sekä TV7:n televisio- ja verkkokanavilla. == Historia == Ensimmäisen kerran helluntaiherätys saapui Kokkolaan loka-marraskuussa 1912, jolloin Thomas Ball Barratt vieraili kaupungissa. Kokkolan helluntaiseurakunta perustettiin vuonna 1932 Rafael Öhbergin johdolla. Samana vuonna se hankki itselleen kiinteistön, jonka paikalla nykyinenkin rukoushuone sijaitsee, ja aloitti säännöllisen kokoustoiminnan. Seurakuntaan liittyi perustettaessa 10 henkeä ja kahden vuoden kuluttua jäsenmäärä oli noussut 111 henkeen. Seurakunnan toiminta oli kaksikielistä vuoteen 1941, jolloin perustettiin Betania-seurakunta Vilhelm Gladin johdolla.Herberts 1995, s. 65 1950-luvulta alkaen alkoi seurakunta lähettää ihmisiä lähetys- ja kehitysaputyöhön. Vuonna 1980 valmistui nykyinen Veijo Merilän suunnittelema rukoushuone. Seurakunta liittyi Suomen Helluntaikirkkoon helmikuussa 2008. == Seurakunnan johtajat ja pastorit == Seurakunnan saarnaajina ja pastoreina ovat 1970-luvulta lähtien toimineet mm. Taisto Törni, Jussi Jokisaari, Paavo Juvonen, Hannu Nuutinen, Kari Juvonen ja Veikko Kokkonen. Lisäksi nuorisotyöntekijöinä Heimo Enbuska ja Pertti Salmèn. == Katso myös == * Uskonto Kokkolassa * Uskonto Keski-Pohjanmaalla == Lähteet == * === Viitteet === == Aiheesta muualla == * Seurakunnan kotisivut Luokka:Suomen helluntaiseurakunnat Luokka:Kokkolan seurakunnat
Jääkiekon nuorten 2. divisioonan maailmanmestaruuskilpailut

Jääkiekon nuorten 2. divisioonan maailmanmestaruuskilpailut pelataan joka vuosi niiden alle 20-vuotiaiden jääkiekkomaajoukkueiden kesken, jotka sijoittuivat edellisen vuoden kisoissa 2. divisioonaan. Vuoteen 2001 asti sarja tunnettiin nimellä C-sarja. ==Kisat== Vuosi Nousijat 1. divisioonaan Putoajat 3. divisioonaan Isäntämaa 2001 Slovenia Slovenia Viro Viro 2002 Japani Tanska Latvia Kroatia Japani Tanska Latvia Kroatia Ei putoajaa Ei putoajaa 2003 Viro Unkari Bulgaria Meksiko (A-lohko) (B-lohko) 2004 Puola Britannia Islanti Etelä-Afrikka (A-lohko) (B-lohko) 2005 Japani Unkari Liettua Belgia (A-lohko) (B-lohko) 2006 Britannia Viro Uusi-Seelanti Kiina (A-lohko) (B-lohko) 2007 Unkari Liettua Australia Serbia (A-lohko) (B-lohko) 2008 Italia Viro Islanti Kiina (A-lohko) (B-lohko) 2009 Japani Kroatia Uusi-Seelanti ei putoajaa (A-lohko) (B-lohko) 2010 Britannia Liettua Meksiko Serbia (A-lohko) (B-lohko) 2011 Ranska Puola Islanti Kiina (A-lohko) (B-lohko) 2012 Ukraina Ukraina Meksiko Meksiko (A-lohko) (B-lohko) 2013 (A-lohko) (B-lohko) 2014 (A-lohko) (B-lohko) 2015 (A-lohko) (B-lohko) 2016 (A-lohko) (B-lohko) 2017 (A-lohko) (B-lohko) 2018 (A-lohko) (B-lohko) Luokka:Jääkiekon nuorten maailmanmestaruuskilpailut
Natsiarkkitehtuuri

Natsiarkkitehtuuri oli natsi-Saksassa vuosina 1933–1945 vaikuttanut tyylisuuntaus. Natsi-Saksan johtaja Adolf Hitler palkkasi jo valtakautensa alussa Albert Speerin pääarkkitehdikseen. He molemmat ihailivat antiikin kreikkalaista ja roomalaista arkkitehtuuria. Sen sijaan aikansa kokeilevaa avantgarde-arkkitehtuuria Hitler piti rappioituneena. Uusien rakennusten tuli herättää kunnioitusta ja korostaa tuhatvuotisen valtakunnan asemaa suurvaltana. ==Arkkitehteja== *Albert Speer *Paul Ludwig Troost *Werner March *Hermann Giesler *Paul Schultze-Naumburg *Rudolf Wolters *Roderich Fick ==Lähteet== == Aiheesta muualla == * * * * *
Tarascosaurus

Tarascosaurus (nimen merkitys: "Tarasquen lisko") on sukupuuttoon kuollut liskonlantioisten dinosaurusten suku. Se oli teropodi ja kuului abelisaureihin. Tarascosaurus eli noin 84–70 miljoonaa vuotta sitten myöhäisellä liitukaudella. Tarascosauruksen fossiileita on löydetty Ranskasta ja Espanjasta. Löydetyt fossiilit ovat sirpaleisia, ja niihin kuuluu reisiluu sekä kaksi häntänikamaa. Fossiilien vähäisyydestä johtuen Tarascosauruksen jäänteet liitetään usein johonkin muuhun abelisaurisukuun. Tarascosauruksen reisiluun pituus on 22 senttimetriä, mutta kyseinen luu on osittainen, ja sen koko pituudeksi on rekonstruoitu 35 senttimetriä. Reisiluun vertaaminen muihin abelisaureihin on tuottanut holotyyppiyksilöstä rekonstruktion, jossa eläimen pituus on 2,6–2,7 metriä. Tarascosaurus on saanut nimensä Tarasque-nimisen lohikäärmeen mukaan. Tarascosaurus esiintyy dinosaurusdokumentissa Dinosaur Planet. == Lähteet == Luokka:Abelisaurit
Valevilja

Valevilja on muuhun heimoon kuin heinäkasveihin kuuluva viljelyskasvi, jonka siemeniä käytetään ravinnoksi viljan jyvien tapaan. Sellaisia ovat tattari, kvinoa ja amarantti. Valevilja ei ole heinäkasvi, joten se ei täytä viljan määritelmää, vaan täten on ns. pseudo- eli valevilja. Lisäksi viljellään myös ns. palkoviljoja, jotka ovat hernekasveja. Käsite "vilja" viitaakin lähinnä kasvin käyttöön ja viljelyyn viljanomaisesti. == Yleisiä valeviljoja == * Meksikonrevonhäntä eli amarantti (Amaranthus hypochondriacus), kuuluu revonhäntäkasveihin * Chiasalvia eli chia (Salvia hispanica), kuuluu huulikukkaiskasveihin * Tattari eli viljatatar (Fagopyrum esculentum), kuuluu tatarkasveihin * Kukonharjat (Celosia), kuuluu revonhäntäkasveihin * Teksasinsavikka (Chenopodium berlandieri), kuuluu savikkakasveihin * Kvinoa (Chenopodium quinoa), kuuluu savikkakasveihin == Valeviljojen tuotanto == Taulukossa kahden merkittävimmän valeviljan tattarin ja kvinoan tuotanto vuosina 1961 1961 joka on varhaisin vuosi FAO:n tilastoissa. ja 2010, 2011, 2012, 2013. Valevilja Koko maailman tuotanto (miljoonaa tonnia) Koko maailman tuotanto (miljoonaa tonnia) Koko maailman tuotanto (miljoonaa tonnia) Koko maailman tuotanto (miljoonaa tonnia) Koko maailman tuotanto (miljoonaa tonnia) Huomioita Valevilja 2013 2012 2011 2010 1961 Huomioita Tattari 2.5 2.3 2.3 1.4 2.5 Tattaria käytetään yleisesti Euraasiassa sekä pienemmissä määrin Yhdysvalloissa ja Brasiliassa. Tavallisesti pannukakkujen, puurojen ja nuudeleiden valmistukseen. Kvinoa 0.10 0.08 0.08 0.08 0.03 Kvinoaa on perinteisesti viljelty Andeilla, mutta sen viljely on viime vuosikymmeninä levinnyt eri puolille maailmaa. == Lähteet == Luokka:Viljelyskasvit
Marmorirapu

Marmorirapu (Procambarus virginalis) on saksalaisesta eläinkaupasta 1990-luvun puolivälissä löytynyt kymmenjalkaisiin kuuluva Cambaridae-heimon äyriäinen. Marmorirapu on ainut kymmenjalkainen, joka kykenee lisääntymään partenogeneesillä ilman hedelmöitystä. Kaikki tunnetut yksilöt ovat geneettisesti identtisiä, ja laji kykenee lisääntymään suurella nopeudella. http://faculty.utrgv.edu/zen.faulkes/marmorkrebs/ Sciencemag.org: An aquarium accident may have given this crayfish the DNA to take over the world Saksalaisessa akvaariossa tapahtui mutaatio – Marmorirapu oppi kloonaamaan itseään, ja nyt se on levinnyt kaikkialle maailmaan Tekniikan Maailma 6.2.2018. Viitattu 29.4.2020. Yksi ainoa yksilö voi perustaa uuden nopeasti lisääntyvän populaation. Laji on lisääntynyt voimakkaasti etenkin Madagaskarilla, mutta se selviää myös lammikoissa, jotka jäätyvät talvella. Euroopan unioni on säätänyt lajin haitalliseksi vieraslajiksi, ja sen maahantuonti, kasvatus, myynti ja muu hallussapito sekä ympäristöön päästäminen on kielletty.https://vieraslajit.fi/lajit/MX.289316/show == Lajiutuminen == Vuonna 2010 tunnistettiin, että marmorirapu on läheisintä sukua Procambarus fallax -lajille, ja vuonna 2017 marmorirapu kuvattiin omana lajinaan. Marmorirapu on esimerkki saltaatiosta; se on lajiutunut yhdessä sukupolvessa polyploidisaation seurauksena, mahdollisesti akvaario- olosuhteissa. Tällainen lajiutuminen on kasveilla yleistä, mutta eläimillä erittäin harvinaista. Procambarus fallax on ploidialtaan diploidi, kun taas marmorirapu on autotriploidi. Morfologisesti lajit ovat lähellä toisiaan, mutta nopeampi kasvu ja parempi lisääntymiskyky tekevät marmoriravusta elinkelpoisuudeltaan ylivertaisen kantalajiin verrattuna. == Lähteet == Luokka:Ravut Luokka:Lemmikkieläimet
Hugo Preuss

Hugo Preuss (Preuß; 28. lokakuuta 1860 Berliini – 9. lokakuuta 1925 Berliini) oli saksalainen oikeus- ja valtiotieteilijä sekä poliitikko, jonka johdolla laadittiin vuonna 1919 Weimarin perustuslaki.Hugo Preuss Encyclopædia Britannica Online Academic Edition. Viitattu 6.2.2018. Preussin isä oli juutalainen kauppias.Hugo Preuß 1860-1925 Lebendiges Museum Online. Viitattu 6.2.2018. Preuss oli vuodesta 1889 valtio-oikeuden dosentti Berliinin yliopistossa, vuodesta 1906 Berliinin kauppakorkeakoulun professori ja vuodesta 1918 jälkimmäisen oppilaitoksen rehtori. Hän kuului vuodesta 1895 Berliinin Charlottenburgin kaupunginvaltuustoon ja tuli tunnetuksi liberaalina sosiaalisten reformien kannattajana.Nordisk familjebok, täydennysosa (1925), s. 1150 Runeberg.org. Viitattu 6.2.2018. Keisarikunnan aikana hän kuului edistykselliseen kansanpuolueeseen (FVP) ja kirjoitteli liberaaleihin Die Nation- ja Die Hilfe -lehtiin. Vuoden 1918 vallankumouksen jälkeen hän julkaisi Berliner Tageblatt -lehdessä 14. marraskuuta 1918 kirjoituksen, jossa vaati Saksan porvaristoa hyväksymään tasavallan. Seuraavana päivänä Friedrich Ebert nimitti hänet Saksan sisäministeriön valtiosihteeriksi. Preuss oli helmikuusta kesäkuuhun 1919 sisäministerinä Philipp Scheidemannin hallituksessa, mutta erosi muiden ministerien tavoin vastalauseena Versailles’n rauhansopimukselle. Ebertin johtama kansanvaltuutettujen neuvosto pyysi marraskuussa 1918 Hugo Preussia laatiman luonnoksen Saksan uudeksi tasavaltaiseksi perustuslaiksi. Hänen laatimansa perustuslakiluonnos perustui sekä saksalaisiin että ulkomaisiin esikuviin ja se painotti aiempaa voimakkaammin liberaaleja periaatteita ja keskitettyä hallintoa. Valmistelutyöhön osallistuivat myös muun muassa Max Weber, Walter Simons, Kurt Riezler ja Ludo Moritz Hartmann. Gustav Bauerin hallitus nimitti Preussin kesäkuussa 1919 perustuslakiasioiden valtakunnankomissaariksi ja hän sai näin valvoa hankkeen loppuunsaattamista. Weimarin kansalliskokous hyväksyi uuden perustuslain tehtyään siihen muutoksia, jotka vähensivät Preussin kaavailemaa keskusjohtoisuutta, ja se astui voimaan elokuussa 1919. Vuodesta 1919 Preuss oli edustajana Preussin osavaltion kansalliskokouksessa ja sen jälkeen Preussin maapäivillä. Hän osallistui vuonna 1919 liberaalin Saksan demokraattisen puolueen (DDP) ja vuonna 1924 tasavaltaa puolustaneen Reichsbanner Schwarz-Rot-Gold -kansalaisjärjestön perustamiseen. Preussin tieteellinen tuotanto käsittelee pääasiassa Saksan valtio-oikeutta. Opillisesti hän oli oikeusfilosofi Otto von Gierken seuraaja. Preussin tärkein teos oli vuonna 1906 julkaistu Die Entwicklung des deutschen Städtewesens I (”Saksan kaupunkilaitoksen kehitys I”). ==Lähteet== ==Aiheesta muualla== Luokka:Saksalaiset oikeustieteilijät Luokka:Saksalaiset politiikan tutkijat‎ Luokka:Saksan valtakunnanministerit Luokka:Saksalaiset professorit Luokka:Vuonna 1860 syntyneet Luokka:Vuonna 1925 kuolleet
Riitta Monto

Riitta Hannele Monto, o.s. Tupasela (s. 15. marraskuuta 1956 Lahti) on suomalainen päätoimittaja. Monto syntyi Erkki Tupaselan ja Irma Auramon perheeseen. Hänen puolisonsa vuodesta 1978 on musiikin lehtori Timo Monto. Riitta Monto valmistui filosofian maisteriksi 1991. Hän oli Salon Seudun Sanomien kesätoimittaja 1979, puhe- ja äidinkielenopettaja Eskilstunassa Ruotsissa 1980 ja Yleisradion toimittaja 1981–1984. Auran Aaltojen toimittajana Monto työskenteli 1985–1989, uutispäällikkönä 1989–1992 ja päätoimittajana 1992–1996. Turku-TV:n ohjelmapäällikkönä hän toimi 1996–2005 ja Turun Sanomien kulttuuritoimituksen päällikkönä 2005–2008. Lehden toiseksi päätoimittajaksi Monto nimitettiin 2009. Monto on toimittanut teoksen Julkiset kokit Marko Rauhalan ja Jukka Saarisen kanssa (2005). == Lähteet == ==Aiheesta muualla== * Turun Sanomille uudet päätoimittajat. Yle, 31.7.2009 Luokka:Suomalaiset päätoimittajat Luokka:Vuonna 1956 syntyneet Luokka:Elävät henkilöt
Only One (Kanye Westin kappale)

__NOTOC__ Only One on chicagolaisen hip-hop-artistin ja tuottajan Kanye Westin single, jonka julkaisi GOOD Music ja Def Jam 31. joulukuuta 2014. Single on ensimmäinen Yeezus-albumin jälkeen julkaistu kappale, ja sillä vierailee The Beatles -yhtyeen basisti Paul McCartney. Kappaleen tuottivat West itse, Mike Dean, Rick Rubin ja Paul McCartney. Kappaleen oli tarkoitus ilmestyä Westin The Life of Pablo -albumilla, joka tunnettiin vielä silloin nimellä So Help Me God.Genius: Kanye West - Only One -sanat ja tietoa kappaleesta Kappale on tribuutti Kanyen tyttärelle North Westille, joka syntyi vuonna 2013. Laulu kerrotaan marraskuussa 2007 kuolleen Kanyen äidin Donda Westin perspektiivistä. Kanye on laulanut äidistään aiemmin Late Registration -albumin kappaleella Hey Mama. Kanyen vaimo Kim Kardashian pitää kappaletta Westin parhaimpana.Twitter: @KimKardashian -twiitti (31. tammikuuta 2014) Kappaleelle julkaistiin Spike Jonzen iPhonella kuvaama musiikkivideo, jossa Kanye kävelee tietä ja peltoa pitkin tyttärensä kanssa. Hän juttelee myös kuvaajan kanssa.KanyeWestVevo: Kanye West - Only One ft. Paul McCartney (30.1.2015) == Palaute == Kappale sai vaihtelevaa palautetta kriitikoilta. LA Timesin kirjoittaja Randall Roberts pitää kappaleen minimalistista tyyliä tylsänä ja epämääräisenä. Hän arvosti kappaleen tarkoitusta, muttei pitänyt ideasta laulaa kappale Dondan perspektiivistä.Los Angeles Times: Kanye West's 'Only One' featuring Paul McCartney: His worst-ever track? (2.1.2015) Noiseyn kirjoittajat Eric Sundermann ja Kyle Kramer taas pitivät kappaleesta, he pitivät kappaleen tarkoituksesta ja sen merkityksestä Kanyelle. He vertasivat kappaletta Kanyen Bound 2, Runaway ja Pinocchio Story -kappaleisiin.Between Two Nerds: Why Is Kanye West's "Only One" so Good? (6.1.2015) == Henkilöstö == * Kanye West – laulu, tuotanto, sanoitukset * Paul McCartney – taustalaulu, tuotanto, sanoitukset * Ty Dolla $ign – laulu * Mike Dean – tuotanto, sanoitukset * Noah Goldstein – tuotanto, sanoitukset * Kirby Lauryen – sanoitukset * Rick Rubin – tuotanto * Spike Jonze – musiikkivideon ohjaus == Lähteet == Luokka:Kanye Westin kappaleet Luokka:Vuoden 2014 kappaleet
Hyllykallio (suuralue)

Hyllykallio on suuralue Seinäjoella.Tietoa Taskuun (2016) Se sijaitsee kaupungin keskustasta itään päin, Nurmon eteläpuolella. Suuralueeseen kuuluvat Hyllykallion kaupunginosa, Kertunlaakso, Tanelinranta, Roves ja osa Kapernaumin kaupunginosasta. Joulukuussa 2022 suuralueen väkiluku oli 9 128\. Lähes puolet (~ 45%) suuralueen väestöstä asui Hyllykallion kaupunginosassa. Hyllykallion suuralueella on paljon palveluita, kuten hammashoitola, S-market, Prisma, R-kioski, ravintoloita, Hyllykallion koulu ja Tanelinrannan koulu. Myös päiväkotitoimintaa on Hyllykallion, Tanelinrannan ja Kertunlaakson kaupunginosissa. Hyllykallion suuralueella on niin asuin- kuin teollisuusalueitakin. Suuralueen asuinrakennuskanta koostuu kerros-, rivi- ja omakotitaloista. == Kuvia == Tiedosto:Hyllykallion koulu.jpg|Hyllykallion koulu Tiedosto:Tanelinranta elementary school Seinajoki.jpg|Tanelinrannan koulu Tiedosto:Hyllykallio.jpg|Hyllykallion kerrostaloja == Lähteet == *
Le Strade Nuove ja Palazzi dei Rolli

Le Strade Nuove ja Palazzi dei Rolli on italialaisen Genovan vanhankaupungin historiallinen osa. Alue on rakennettu Genovan tasavallan aikana 1500- ja 1600-luvuilla. Se on Unescon maailmanperintökohde (, ). Le Strade Nuove () on runsaan kilometrin pituinen katuosuus (Via Garibaldi, Via Balbi ja Via Cairoli), joka on vanhankaupungin ydin. Palazzi dei Rolli on 42 rakennuksen kokonaisuus Le Strade Nuoven varrella. Maailmanperintökohde on yhteensä 16 hehtaarin alue, johon kuuluu Le Strade Nuoven lisäksi lähikatujen varsia. == Lähteet == == Aiheesta muualla == Luokka:Unescon maailmanperintökohteet Italiassa Luokka:Genova
Akjoujt

Akjoujt () on kunta ja Inchirin alueen hallinnollinen keskus Mauritaniassa. Se sijaitsee Atariin johtavan maantien varrella 260 kilometriä Nouakchottista koilliseen. Kunnassa on 12 800 asukasta (vuonna 2013, väestönlaskenta). Paikkakunnalla toimi Mauritanian ainoa kuparikaivos vuosina 1970–1978. Vuosina 1992–1996 sen jäteaineksesta tuotettiin kultaa. Kanadalainen First Quantum Minerals aloitti kuparin ja kullan louhinnan uudelleen vuosina 2004–2005. ==Lähteet== Luokka:Inchirin alue Luokka:Mauritanian kaupungit
Jari Toivanen

Jari Toivanen (s. 1965PRH Virre tietokanta Abloy Oy kaupparekisteriote Polvijärvi) on suomalainen yritysjohtaja. Joensuulainen Toivanen nimitettiin huhtikuun 2017 alusta lukien Assa Abloy -konserniin kuuluvan Abloy Oy:n toimitusjohtajaksi. Koulutukseltaan Toivanen on kauppatieteiden kandidaatti. Hän on tullut Abloyn palvelukseen vuonna 1988 finanssiosaston harjoittelijaksi ja on toiminut muun muassa Assa Abloy -konsernin Hongkongin yhtiössä, viennin ja kansainvälisen myynnin johdossa sekä myös laitelukituksen johdossa. == Lähteet == Luokka:Suomalaiset yritysjohtajat Luokka:Elävät henkilöt
Vuoden naissolistin Emma-palkinto

Vuoden naissolistin Emma-palkinto oli yksi Musiikkituottajat – IFPI Finlandin vuosittain jakamista musiikkialan Emma-palkinnoista. Palkinto jaettiin ensimmäisen kerran vuonna 1983, jolloin palkinnon voitti Anita Hirvonen ja viimeisen kerran vuonna 2020, jolloin palkinnon voitti Ellinoora. Kaija Koo ja Anna Puu ovat voittaneet palkinnon useammin kuin kukaan muu, kumpikin kolme kertaa. == Voittajat ja ehdokkaat == Listassa vuosi tarkoittaa sitä vuotta, minkä vuoden naissolistina artisti palkittiin. Palkinnot jaettiin seuraavana vuonna. Vuosi Voittaja Muut ehdokkaat Lähde 1983 Anita Hirvonen 1984 Vera Telenius 1985 Anneli Saaristo 1986 Arja Saijonmaa 1987 Paula Koivuniemi 1988 ei jaettu 1989 ei jaettu 1990 ei jaettu 1991 Arja Koriseva 1992 Anna Hanski 1993 Kaija Koo 1994 Laura Voutilainen 1995 Katri Helena 1996 Laura Voutilainen 1997 Kaija Koo 1998 Marita Taavitsainen 1999 Jonna Tervomaa 2000 Mari Rantasila 2001 Anna Eriksson 2002 Emmi 2003 Maija Vilkkumaa 2004 Jonna Tervomaa 2005 Maija Vilkkumaa 2006 Emma Salokoski 2007 Anna Abreu 2008 Anna Abreu 2009 Anna Puu 2010 Jenni Vartiainen *Anna Puu *Maija Vilkkumaa *Suvi Teräsniska 2011 Chisu *Anna Abreu *Erin *Suvi Teräsniska 2012 Anna Puu *Anna Eriksson *Johanna Kurkela *Laura Närhi *Paula Koivuniemi 2013 Sanni *Erin *Jenni Vartiainen *Jonna Tervomaa *Suvi Teräsniska 2014 Kaija Koo *Diandra *Irina Björklund *Janna *Katri Helena 2015 Sanni *Anna Puu *Aurora *Chisu *Johanna Kurkela 2016 Vesala *Erin *Kaija Koo *Sanni *Suvi Teräsniska 2017 Evelina * Janna * Jenni Vartiainen * Laura Voutilainen 2018 Anna Puu * Alma * Janna * Jenni Vartiainen * Saara Aalto * Sanni 2019 Ellinoora * Abreu * Chisu * Ellips * Nelli Matula * Sanni == Lähteet == == Aiheesta muualla == * Emma- gaala Luokka:Emma-palkinto
Koha Ditore

Koha Ditore ("Päivittäinen aika") on kosovolainen päivittäin ilmestyvä albaniankielinen sanomalehti. Sitä julkaisee Koha Group. Päätoimittajana on vuodesta 2004 toiminut Agron Bajrami. Index Kosovan mukaan Koha oli vuonna 2015 Kosovon laajalevikkisin sanomalehti. Koha Ditoren omistajat omistavat myös yksityisen kosovolaisen televisiokanavan KTV:n. Toimittajat ilman rajoja -järjestön mukaan Koha Ditore oli vuonna 2010 Kosovon riippumattomimpia sanomalehtiä. Se teki usein tutkivaa journalismia hallituksen korruptiosta. == Historia == Politiikan kommentaattori Veton Surroi perusti aikakauslehti Kohan ("Aika") vuonna 1992. Vuonna 1996 syttyi Kosovon sota. 31. maaliskuuta 1997 lehti alkoi ilmestyä päivittäisenä sanomalehtenä. Open Society Institute tuki sijoitusta. 2\. maaliskuuta 1998 poliisi pahoinpiteli mielenosoituksessa olleita albanialaistoimittajia: päätoimittaja Surroita ja toimittaja Agron Bajramia sekä tunkeutui toimitukseen ja pahoinpiteli toimittajia, jotka suojelivat pakolaisia sisällä. 19 elokuuta poliisi tunkeutui erään lehden kirjeenvaihtajan asuntoon vieden dokumentteja, artikkeleita, puhelinnumeroita ja kaukokirjoittimen. Poliisiasemalla poliisit käskivät toimittajaa lähtemään toiseen kaupunkiin neuvottelemaan Kosovon vapautusarmeijan kanssa erään siepatun etnisen serbihenkilön vapauttamisesta, ja pahoinpitelivät häntä, kun hän kieltäytyi. Bajramista tuli lehden varapäätoimittaja tammikuussa 1999. 25\. maaliskuuta 1999 poliisi ratsasi toimituksen, tappoi ovivahdin ja pahoinpiteli sekä vangitsi lehteä avustaneen ihmisoikeusasianajajan ja kaksi hänen poikaansa. Surroi alkoi piilotella. Poliisi lakkautti Koha Ditoren. Huhtikuussa lehden toimitus evakuoitui Makedoniaan, jossa lehteä julkaistiin. Toimitus palasi Prištinaan samana vuonna sodan päätyttyä. Lehden julkaisemista tukivat Kosovossa toimivat ulkomaisten lahjoittajat. Vuodesta 2000 lähtien Koha on julkaissut laajasti uutisia salakuljetuksesta ja korruptiosta. Vuonna 2004 Surroi siirtyi politiikkaan perustamalla ORA-puolueen, jolloin hänen siskonsa Flaka Surroi siirtyi lehden ja sitä julkaisevan Koha Groupin omistajaksi. Syyskuussa päätoimittajana aloitti Agron Bajrami. Index Kosovan ja Gallup Internationalin vuonna 2006 tekemän mielipidetiedustelun mukaan Koha oli Kosovon luetuin sanomalehti, sitä seuraavina Kosova Sot ja Zëri. Vuonna 2010 lehdellä oli 200 työntekijää. Keskimääräinen sivumäärä oli vuonna 2010 kasvanut 48:aan vuoden 2003 noin 24:stä sivusta. Mainosten sivumäärä kasvoi aiemmasta noin 20 %:sta. Ihmisoikeusjärjestö Human Rights Watchin haastattelema Kohan toimittaja kertoi saaneensa vuonna 2011 tappouhkauksen hallituksen neuvonantajana ja yliopiston tiedekuntajohtajana toimineelta henkilöltä, kun hän oli julkaissut artikkelin lahjusten ottamisesta. Syytteet rikoksesta luettiin vasta kaksi vuotta myöhemmin ja vuonna 2014 uhri ei ollut vielä päässyt todistamaan oikeudessa. Hän kertoi raportoineensa poliisille tuloksetta 15 uhkauksesta. == Lähteet == Luokka:Jugoslavialaiset sanomalehdet Luokka:Serbialaiset sanomalehdet Luokka:Kosovolaiset sanomalehdet
Mardaitit

Mardaitit (, ) oli nimitys Amanusvuorten asukkaille. Heidät tunnetaan historiallisissa lähteissä etenkin sotilaspalveluksestaan Bysantin valtakunnassa arabeja vastaan käytyjen sotien aikana. Arabit valloittivat heidän tukikohtansa Jurjuman vuonna 707/8, minkä jälkeen heidät siirrettiin eri puolille Syyriaa. ==Historia== Mardaitit asuttivat Amanusvuoria Taurusvuorten alueella. Heidän tarkkaa alkuperäänsä ei tunneta. Heidän on esitetty olleen taustaltaan esimerkiksi armenialaisia tai persialaisia. He olivat kristittyjä ja todennäköisesti miafysiittejä tai monotelisteja. Arabilähteet käyttävät mardaiteista nimitystä Jarajima. Mardaitteja toimi ajoittain arabien rajavartioina palkkasotureina, mutta he tulivat tunnetummaksi palveluksestaan Bysantin valtakunnan alaisuudessa. Bysantin valtakunnan keisarien alaisuudessa he järjestivät sotaretkiä muslimien valtaamaan Syyriaan. Vuonna 677 heidän sotajoukkonsa sanotaan edenneen aina Jerusalemiin saakka. Heidän joukkojensa mainitaan tuolloin käsittäneen useita tuhansia ja heihin liittyi paikallisen väestön lisäksi esimerkiksi orjuudesta pakenevia kreikkalaisia. Mardaitien sotaretki Konstantinos IV:n valtakaudella pakotti arabit luopumaan Konstantinopolin piirityksestä, minkä johdosta umaijadikalifi Muawija I suostui muslimeille epäedullisiin rauhanehtoihin Bysantin kanssa. Justinianus II kannusti mardaitit tekemään toisen sotaretken 680-luvulla puolella, mikä pakotti kalifi Abd al-Malikin solmimaan edeltäjänsä solmiman sopimuksen kaltaisen sopimuksen Bysantin keisarin kanssa. Hän suostutteli kuitenkin samalla keisarin asuttamaan mardaitit muualle. Osa mardaiteista asutettiin Epeiroksen, Kefalonián, Peloponnesoksen ja Vähä-Aasian alueelle. Esimerkiksi Theofanes Tunnustaja tuomitsi keisarin toteuttaman väestönsiirros, mutta osa mardaiteista oli jäänyt vanhoille alueilleen. Myöhemmin he jatkoivat sotaretkien tekemistä arabien hallitsemille alueille, kunnes Maslama ibn Abd al-Malik valtasi heidän tukikohtanaan tunnetun Jurjuman vuonna 707/8. Valtauksesta selvinneet asutettiin eri puolille Syyriaa, mutta heidän sallittiin säilyttää kristinuskonsa. Heidän ei myöskään tarvinnut maksaa jizya-veroa ja varsin edulliset rauhanehdot merkitsevät todennäköisesti sitä, että he muodostivat edelleen huomattavan tekijän, jonka mahdollista kapinointia pelättiin ja jonka palveluksia tarvittiin. Myöhemmin mardaiteja palveli arabien armeijoissa ja heidät mainitaan Maslaman sotaretkellä Irakissa 720-luvulla. Irakissa varuskunnissa palvelleet mardaitit mainitaan ajoittain myös myöhemmin. Abbasidikalifi al-Wathiq vahvisti heidän vapautuksensa jizya- verosta, mutta kalifi al-Mutawakkil asetti heidät sen alaiseksi. ==Lähteet== Luokka:Bysantin valtakunta Luokka:Muinaiset kansat
APB

APB on yhdysvaltalainen poliisisarja, jonka on luonut David Slack. Sarja perustuu David Amsden artikkeliin "Who Runs the Streets of New Orleans?". Lyhenne APB tulee sanoista all-points bulletin, joka tarkoittaa suomeksi etsintäkuulutusta. Sarjan esittäminen aloitettiin Yhdysvalloissa Foxin- kanavalla 6. helmikuuta 2017. Toukokuussa 2017 Fox ilmoitti lopettavansa sarjan tuottamisen ensimmäisen kauden jälkeen. == Juoni == Kun teknologiamiljardööri Gideon Reeves (Justin Kirk) menettää parhaan ystävänsä rikoksen johdosta päättää hän laittaa rahansa likoon tarjoutumalla ostamaan Chicagon poliisipiirin. Uuden rahoituksen avulla rahavaikeuksissa rämpivä poliisijoukko pääsee taistelemaan rikollisuutta vastaan käyttäen uusinta teknologiaa. == Näyttelijät == == Tuotanto == Helmikuussa 2016 rooliinsa valittu Natalie Martinez oli ensimmäinen kiinnitetty näyttelijä. Sarjaa kuvattiin Yhdysvaltojen Chicagossa. Pilottijakson kuvaamiset keskeytettiin kun David Slack jätti projektin näkemyserojen johdosta, jonka myötä Matt Nix siirtyi vetämään projektia. == Vastaanotto == Arvostelusivusto Rotten Tomatoes antoi sarjalle arvosanaksi 35 % vaikka sivuston käviöiden arvosana oli paljon korkeampi, 73 %. Arvostelusivusto Metacriticin arvio sarjalle on 45/100 pistettä. == Lähteet == == Aiheesta muualla == * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:Foxin televisio-ohjelmat
Luettelo Suomen suurituloisimmista

Luettelo Suomen suurituloisimmista koostuu niistä luonnollisista elossa olleista henkilöistä, joilla oli vuoden korkeimmat verotettavat tulot Suomessa. Verotettavat tulot on laskettu voimassa olleiden verolakien mukaan. Verovuosi Suurituloisin Kotipaikka Verotettava tulo milj. mk Selitys 1992 Harald Relander Lahden Polttimon osinko 1993 Timo Lehtonen Helsinki 122,2 Martis Oy:n myynti 1994 Patricia Seppälä Helsinki 31,9 Sanoman suuromistaja 1995 Kari Stadigh Helsinki 29,0 1996 Juha Sipilä Kempele 73,4 Solitran myynti 1997 Antti Piippo Espoo 48,9 Elcoteqin listaus Helsingin pörssiin 1998 Ilmari Mustonen Helsinki 84,2 Carruksen myynti 1999 Veikko Lesonen Oulu 227,2 2000 Veikko Lesonen Oulunsalo 635,4 JOT:n myynti 2001 Björn Wahlroos Porvoo 160,5 Sampo-Leonian osinko Verovuosi Suurituloisin Kotipaikka Verotettava tulo milj. € Selitys 2002 Jorma Lillbacka Alahärmä 95,0 Konepajan myynti 2003 Aatos Erkko Helsinki 17,9 Sanoman suuromistaja 2004 Aatos Erkko Helsinki 44,3 2005 Aatos Erkko Helsinki 80,4 2006 Heikki Juhani Soini Kaarina 17,6 2007 Göran Sundholm Tuusula 81,2 Marioffin myynti 2008 Mattias Therman Helsinki 28,2 2009 Aatos Erkko Helsinki 16,8 2010 John Lindell Helsinki 18,6 Yrityksen myynti 2011 Heikki Taipale Hollola 34,2 Solanum Groupin myynti 2012 Leena Niemistö Helsinki 24,4 Dextran myynti 2013 Mikko Kodisoja 170,1 Supercellin perustaja 2014 Hannu Hukkanen 27,9 Ledilin perustaja 2015 Juha Hulkko 45,5 Elektrobitin perustaja 2016 John Nicholas Derome 74,0 Supercellin perustaja 2017 Ilkka Paananen 65,3 Supercellin perustaja Luettelossa ei ole kuolinpesiä, vaikka ne verotuksessa luetaan luonnollisiksi henkilöiksi. == Lähteet == * Kirjailija luettelee ”veroäyrikuninkaat” vuosilta 1992–2012 median tietojen perusteella ja on poistanut joitain virheellisiksi osoittauneita ”veroäyrikuninkaita”. * Vuosien 2013–2017 suurituloisimmat. Luokka:Luettelot henkilöistä Luokka:Tuloverotus Suomessa
Cassianus Roomalainen

Pyhä Cassianus Roomalainen (, usein myös Johannes Cassianus; n. 360, Dobrudža – n. 435, Marseille) oli varhaiskristillinen munkki, askeetti ja teologi. == Elämä == Hän oli kotoisin Vähä-Skyytiasta, Tonavan suistoalueelta (nykyisestä Dobrudzhasta), josta perhe muutti Roomaan hänen lapsuudessaan. Johannes muutti veljensä Germanoksen kanssa Roomasta Betlehemiin erääseen luostariin kilvoittelemaan. Sieltä he siirtyivät Egyptin erämaaluostareihin. Egyptistä he muuttivat edelleen Konstantinopoliin, jossa arkkipiispa Johannes Krysostomos vihki Germanoksen papiksi ja Cassianuksen diakoniksi. Krysostomos karkotettiin Konstantinopolista vuonna 404, jonka jälkeen Cassianus siirtyi veljensä kanssa Roomaan ja edelleen Galliaan, jonne Cassianus perusti mies- ja naisluostarin. Hän kuoli vuonna 435. Ortodoksinen kirkko muistelee Cassinanusta hänen muistopäivänään 29. helmikuuta. == Cassianuksen teokset == Cassianus kirjoitti 12 kirjaa ja 24 kirjoitelmaa Gallian piispojen pyynnöstä. (nid.); ISBN 951-99931-7-7 (sid.) * Kinobialuostarien säädöksistä piispa Castorille ** Kahdeksasta pahasta ajatuksesta - teos muovasi myöhemmin läntistä käsitystä seitsemästä kuolemansynnistä * Keskusteluja == Cassianuksen perintö == Cassianusta kunnioitetaan ortodoksisessa kirkossa pyhänä, ja hänen kirjoituksiaan on koottu Filokaliaan. Läntisessä kristillisyydessä Cassianusta on syytetty semipelagiolaiseksi, ja siksi se ei kunnioita häntä pyhänä. == Kirjallisuutta == === Yleisteoksia === * === Suomennetut teokset=== * (nid.); ISBN 951-99931-7-7 (sid.) *(nid.); ISBN 951-99931-7-7 (sid.) === Sanontojen kokoelmia === * == Lähteet == == Aiheesta muualla == * Pyhittäjä Johannes Cassianus ja Germanus. Synaksaario, Suomen ortodoksinen kirkko * Johannes Cassian Roomalainen, Ortodoksi.net Luokka:Antiikin roomalaiset Luokka:Erakot Luokka:Kirkkoisät Luokka:Pyhät Luokka:360-luvulla syntyneet Luokka:430-luvulla kuolleet
Kälviän helluntaiseurakunta

Kälviän helluntaiseurakunta on Suomen Keski-Pohjanmaan Kokkolan Kälviällä toimiva helluntaiseurakunta, joka kuuluu Suomen Helluntaikirkkoon. Seurakunnan johtava pastori on Mikael Lappalainen. Aikaisemmin pastorina on toiminut Voitto Marjeta. == Historia == Kälviä oli ensimmäinen Keski-Pohjanmaan paikkakunta, jolle helluntaiherätys levisi. Se saapui vuonna 1918. Alkuvaiheiden keskeisiä henkilöitä olivat Akseli Puhakainen ja Evert Jäppinen. Liike levisi ensiksi Suonperän ja Ridan kyliin. Vuonna 1921 evankelista Lydia Korpi saapui Kälviälle. Tällöin Kälviällä koettiin voimakas herätys mikä johti myöhemmin siihen, että Kälviä tuli olemaan suhteellisesti Suomen helluntailaisin paikkakunta. Helluntaiherätyksen kokouksia pidettiin Suonperällä, Jokikylällä, Välikylällä ja Hillissä. Vuonna 1925 järjestettiin ensimmäiset kastejuhlat Klapurin järvellä.Ahonen 1994, s. 164 Seurakunnan järjestäytyessä 1926 liittyi siihen noin 70 henkeä, mutta jäsenmäärä nousi melko pian yli sadan. Vuonna 1986 jäseniä oli noin 320, jolloin Kälviän kunnan asukkaista noin 10 prosenttia oli helluntailaisia. == Toiminta == Seurakunnan toimintamuotoihin kuuluvat jumalanpalvelusten lisäksi lapsi- ja varhaisnuorisotyö, diakoniatyö sekä lähetystyö. Lisäksi on nuorisotyötä ja erilaisia musiikkiryhmiä. Kälviän helluntaiseurakunnan kuoro on julkaissut vuonna 2006 levyn Toivoa täynnä. Levyllä on 18 kappaletta, joita esittävät useat eri kokoonpanot. == Seurakunnan johtajat == Seuraavat henkilöt ovat toimineet Kälviän helluntaiseurakunnan johtajina ja saarnaajina:Historiatoimikunta 2006, s. 119–131 * 1949–1952: Toivo Heikkinen * 1952–1963: Leevi Haikonen * 1963–1965: Aulis Lehto * 1966–1972: Ensio Hautakangas * 1973–1977: Matti Pyykkönen * 1978–1980: Kaarlo Sillanpää * 1981–1995: Jukka Klapuri * 1995–1997: Martti Kumpulainen * 1998–2003: Matti Riippa * 2003–2021: Voitto Marjeta * 2021– Mikael Lappalainen == Katso myös == * Uskonto Keski-Pohjanmaalla == Lähteet == * * === Viitteet === == Aiheesta muualla == * Seurakunnan kotisivut Luokka:Suomen helluntaiseurakunnat Luokka:Kälviä Luokka:Kokkolan seurakunnat
Hopeatriflaatti

Hopeatriflaatti eli hopeatrifluorimetaanisulfonaatti (CF3SO3Ag) on hopea- ja triflaatti-ionien muodostama ioniyhdiste. Yhdistettä käytetään katalyyttinä useissa orgaanisen kemian synteeseissä ja orgaanisten yhdisteiden valmistamiseen. ==Ominaisuudet, valmistus ja käyttö== Huoneenlämpötilassa hopeatriflaatti on valkoista kiteistä ainetta. Yhdiste liukenee muun muassa moniin orgaanisiin liuottimiin. Hopeatriflaattia voidaan valmistaa bariumtriflaatista saostamalla bariumionit rikkihapon avulla ja lisäämällä näin syntyneeseen trifluorimetaanisulfonihappo liuokseen hopeakarbonaattia, jolloin muodostuu hopeatriflaattia. Toinen tapa valmistaa yhdistettä on hopeaoksidin ja trifluorimetaanisulfinihapon välinen reaktio. : Hopeatriflaattia käytetään reagenssina ja katalyyttinä useissa orgaanisen kemian reaktioissa. Organohalogeeniyhdisteet reagoivat sen kanssa muodostaen triflaattiestereitä. Katalyyttinä sitä käytetään muun muassa esteröinneissä, sykloadditioissa, Friedel–Crafts-reaktioissa ja hydroaminoinneissa. ==Lähteet== Luokka:Hopeayhdisteet